NG gemeente Chingola - Wikipedia

# NG gemeente Chingola

### vanuit Wikipedia, die vrye ensiklopedie.

Die NG gemeente Chingola op die gelyknamige dorp in die koperstreek van Zambië, het op 26 Julie 1950 van die NG gemeente Mufulira afgestig.

Die hele koperstreek, met Nkana as middelpunt, was eers een gemeente van die Nederduitse Gereformeerde Kerk. Omdat daar net een leraar was en Chingola die minste lidmate gehad het, was Chingola die stiefkind wat net elke twee maande 'n leraar gesien het. Toe Mufulira afgestig is, het dit beter gegaan, aangesien die predikant van daardie gemeente darem elke 14 dae Chingola toe gekom het. Uiteindelik het Chingola die stoute skoene aangetrek en met 150 lidmate afgestig.

Na die gemeente meer as 'n jaar lank vakant was en verskeie vrugtelose beroepe uitgebring is, het prop. C.B. van Zyl die beroep aanvaar en hierheen gekom as eerste leraar.

Die gemeente is omstreeks 1970 by die NG gemeente Nkana ingelyf, wat op sy beurt by NG gemeente Lusaka ingelyf is.

## [wysig] Bronne

- Olivier, ds. P.J., Ons gemeentelike feesalbum, N.G. Kerk-uitgewers, Kaapstad en Pretoria, 1952.

Ontsluit van "http://af.wikipedia.org../../../n/g/_/NG_gemeente_Chingola_f498.html"

Kategorieë: Kerke | Zambië

##### Views

- Artikel
- Bespreking
- Huidige wysiging

##### Soek